კომპიუტერთან ხანგრძლივი ჯდომის ან მხედველობითი გადაძაბვის შემდეგ აღინიშნება თვალების დაღლა, წვისა და ტკივილის შეგრძნება, თვალების სიწითლე, ზოგჯერ ცრემლდენა. ახლო მანძილზე საგნების გამოსახულება ნაკლებად მკვეთრია, შორს კი თითქოს ბუნდოვნდება და ზოგ შემთხვევაში აღინიშნება გაორება. თუ მხედველობის გაუარესება დროებითია, შეგვიძლია ვისაუბროთ აკომოდაციის სპაზმზე.